stanford-oval/wikipedia huggingface dataset:
אליקום צונזר
לקריאה נוספת

סול ליפצין, אליקום צונזר: משורר עמו; מאנגלית: יעקב עדיני, תל אביב: נ' טברסקי, תשי"ד 1953.
אליקום צונזערס ווערק; קריטישע אויסגאבע פון מרדכי שעכטער, 2 כרכים, ייִוואָ, 1964.
איציק מאנגר, "אליקום צונזר", בתוך ספרו דמויות קרובות; תרגם מיידיש אברהם שלונסקי, מרחביה 1941.
הערות שוליים

1 2 3  כך על פי הכיתוב שעל גבי מצבת קברו שבבית העלמין היהודי וושינגטון (אנ') בברוקלין, ניו יורק; ראו תמונה בפוסט של דוד אסף‏, מסע בניו יורק בעקבות אליקים צונזר (ב): שם מקום מנוחתי, בבלוג "עונג שבת", יוני 2018. במקורות רבים הובאו שנות לידה שונות, בהן 1840, 1841 ו-1845.
↑  אליקום צונזר באתר זמרשת
↑  השיר פורסם ב-1888 בתרגום לרוסית מאת מרדכי ריווסמן.
↑  משה גורלי, אליקום צונזר – בדחן ופייטן, דבר, 10 בספטמבר 1954. המהדורה בשפת המקור: Sol Liptzin, Eliakum Zunser: Poet of His People, Behrman House Publ., 1950.
| --- | --- |
בקרת זהויות :  NLI: 987007298752705171  PLWABN: 9810596764505606  GND: 120928116  ISNI: 0000 0000 6681 2942  LCCN: nr96012110  NTA: 299621405  SELIBR: 103948  SUDOC: 242669433  VIAF: 27914272   WorldCat (עם VIAF): 27914272
1726

שנת 1726 היא השנה ה-26 במאה ה-18. זוהי שנה רגילה, שאורכה 365 ימים. 1 בינואר 1726 לפי הלוח הגרגוריאני מקדים את 1 בינואר לפי הלוח היוליאני ב-11 ימים.
כל התאריכים שלהלן הם לפי הלוח הגרגוריאני.
אירועים

28 באוקטובר – הוצאת הספר מסעי גוליבר
24 בדצמבר – ייסוד מונטווידאו
נולדו

5 באפריל – בנג'מין הריסון, מושל וירג'יניה, מחותמי הכרזת העצמאות של ארצות הברית (נפטר ב-1791)
14 ביוני – ג'יימס האטון, גאולוג, רופא, חוקר טבע וכימאי סקוטי (נפטר ב-1797)
1 בספטמבר – פרנסואה אנדרה פילידור, מלחין ושחמטאי צרפתי (נפטר ב-1795)
נפטרו

חגת
ראו גם

ילידי 1726‎
נפטרים ב-1726‎
קרל רופרכט קרוינן

| --- | --- |

 סוג:  נבל-על
 הוצאה לאור:  דארק הורס קומיקס
 שם סרט:  הלבוי
 יוצרים:  מייק מינולה
 גילום הדמות:  לאדיסלב ברן (2004) אילקו איליב (2019)
 מידע
 מין:  זכר
 מקצוע:  רופא ומדען
 שיוך:  אס אס
 אזרחות:  גרמניה 
 דמויות קשורות
 אויבים:  הלבוי
 
קרל רופרכט קרוינן (בגרמנית: Karl Ruprect Kroenen) היא דמות נבל-על בדיונית מתוך סדרת הקומיקס הלבוי, שיצר מייק מינולה.
בקומיקס היה קרוינן מדען אס אס נאצי חסר ייחוד, שמאפייניו הבולטים ביותר היה שהוא לבש תמיד מסיכת גז ובגד גוף מגן, שמיגנולה מייחס לתאונה מסוג כלשהי שעבר. הבמאי גיירמו דל טורו יצר עבור הדמות ביוגרפיה מורחבת משמעותית, שהופיעה כנבל בעיבוד הקולנועי משנת 2004.
היסטוריון הקולנוע הגרמני פלוריאן אברס הקדיש פרק שלם מספרו בנושא נאציזם בתרבות הפופ המודרנית לדמותו של קרל רופרכט קרוינן. הוא מציין את קטעי הפאזל האלגוריים לשואה – האיקונוגרפיה שמאחורי העיצוב של קרוינן, וכינה אותו סוג של גילום השואה.
ביוגרפיה בדיונית > קומיקס

מדען גרמני שעבד עבור הנאצים, וחבר באגודת תולה, ד"ר קרוינן הפך לאחד מבכירי המדענים של פרויקט ראגנרוק (שנועדה לייצר את נשק יום הדין כדי לנצח במלחמת העולם השנייה) ותלמידו הקרוב של גריגורי רספוטין, יחד עם אילזה הופשטיין וליאופולד קורץ. הוא נכח עם רספוטין בטקס הסודי בסקוטלנד שהביא את הלבוי לעולם.
קרוינן, הופשטיין וקורץ הוקפאו בתוך בסיס נאצי חשאי, עד שהונשמו על ידי התעשיין רודריק זינקו, שפעל על פי הוראת רספוטין. קרוינן חזר לעבוד על כמה מהפרויקטים הקודמים שלו, כולל הקמת "צבא אפוקליפסה" על ידי שילוב גופות עם רובוטיקה. הוא גם שכנע את זינקו לשלוף את ראשו של עמיתו, הרמן פון קלמפט, מדרום אמריקה. קרוינן שמר על חיבה לעמיתו, אם כי רספוטין דחה את קלמפ כבלתי מתאים לפרויקט ראגנרוק. כשהופעל מחדש ראשו של קלמפט, הוא ניסה לשכנע את קרוינן לנטוש את תוכניתו של רספוטין להעיר את אוגדרו ג'האד – ובמקום זאת להשתמש בצבא כדי להשיב את עבודתו של קלמפט בדרום אמריקה. שומע יתר על המידה, קורץ זעם ותקף את ראשו של קלמפט בצעקה: "רספוטין הוא האדון!" בבהלה תפס קרוינן סכין והרג את קורץ. כשתוכניתם נכשלה, פגע רספוטין זועם בזינקו, שהתעוור. משוטט סביב הוא לחץ בטעות על כפתור הרס עצמי בבסיס, והשמיד אותו לחלוטין.
למרות הופעותיו, קרוינן שרד והתעורר כעבור שנים עם ליאופולד קורץ כדי לסייע לאיסיה מרסטן לרכוש כלי שיט מידי BPRD. קרוינן הניח שהגופה נועדה לרפוסטין לפני שנודע לו שמרסטן הוליך אותו שולל וביקש להחיות את הלהבה השחורה, וחמק מהכאוס שנוצר עם ראשו של קלמפט. קרוינן נמצא זמן מה לאחר מכן על ידי ורווארה, שהעירה מחדש את פון קלמפט והזמינה את שני הגברים להצטרף למטרה שלה בבנייתם מחדש של פנדמוניום על כדור הארץ. קרוינן נעשה ספקן יותר ויותר כלפי ורווארה, שבסופו של דבר שרפה אותו.
נשק וציוד

גרסת הקומיקס של קרוינן היא מדען רגיל למדי, שנראה שיש לו הכשרה כירורגית כלשהי.
בסרט משנת 2004 ובפלאשבק מהסרט משנת 2019, מופיע קרוינן כשהראשון לובש מדי SS עם זוג קטאר (कटार), דמוי פגיון שהוסתר בשרוולים, קרוינן אוחז באקדח לוגר P08. בהופעותיו המאוחרות בסרט משנת 2004, הוא אוחז בזוג חרבות בסגנון טונפה יחד עם כמה פגיונות אחרים הקשורים לחליפתו.
עיבודים > הלבוי (2004)

השחקן הצ'כי לאדיסלב ברן גילם את קרוינן בעיבוד הקולנועי משנת 2004.
גילום זה שונה בתכלית מהקומיקס. קרוינן, שהיה במקור דמות ענוגה, מוצג כאן כחייל רצחני לא אנושי שנאמן לרספוטין. איות שמו האמצעי שונה גם מ-"Ruprect" ל-"Ruprecht".
עיבודים > הלבוי (2019)

קרוינן מופיע גם בסרט האתחול משנת 2019, כשגולם על ידי אילקו איליב.
הערות שוליים

↑  Evers, Florian (2011). Florian Evers. Vexierbilder des Holocaust, LIT, Munster, 2011, pages 79-90. ISBN 9783643111906.
| דארק הורס קומיקס |
| --- | --- | --- |
| קומיקס מקורי | הלבוי • קרל רופרכט קרוינן • המסכה • אקדמיית המטרייה • טיימקופ • נערת הטנק • מחלקת המתים • עיר החטאים • המכשף |  |
| עיבודים קולנועיים | Dr. Giggles ‏(אנ') (1992) • המסכה (1994) • טיימקופ (1994) • פצצה על טנק (1995) • חתיכה דוקרנית (1996) • Mystery Men ‏(אנ') (1999) • וירוס (אנ') (1999) • G-Men from Hell ‏(אנ') (2000) • American Splendor ‏(אנ') (2003) • Timecop 2: The Berlin Decision ‏(אנ') (2003) • Alien vs. Predator ‏(אנ') (2004) • הלבוי (2004) • עיר החטאים (2005) • המסכה חוזרת (2005) • 300 (2007) • 30 יום של לילה (2007) • Aliens vs. Predator: Requiem ‏(אנ') (2007) • הלבוי 2: צבא הזהב (2008) • עיר החטאים: עלמה להרוג (2014) • 300: עליית האימפריה (2014) • המתנקש (אנ') (2019) • הלבוי (2019) • הלבוי: האדם העקום (2024) |  |
| עיבודים טלוויזיוניים | דאקמן (אנ') (1994–1997) • המסכה (1995-1997) • טיימקופ (אנ') (1997–1998) •‏ Fat Dog Mendoza‏ (אנ')‏ (1998–2000) •‏ Big Guy and Rusty the Boy Robot‏ (אנ')‏ (1999–2001) • חומר אפל (2015–2018) • אקדמיית המטרייה (2019–הווה) •‏ RIPD‏ (אנ')‏ (2013) |  |
| כותבים ומאיירים | מייק אלפרד • ג'ף דארו • ג'וס וידון • ג'רארד ויי • פרנק מילר • מייק מינולה • סטן סאקאי • דייוויד סקרוגי • אריק פאוול • מייק ריצ'רדסון |  |
קרל רופרכט קרוינן כפי שנראה בסרט הלבוי הראשון
הצהרת נוהג הסמכה

הצהרת נוהג הסמכה (CPS) הוא מסמך מרשות אישורים או חבר ברשת אמון המתאר את הנוהג שלהם להנפיק ולנהל אישורי מפתח ציבורי.
חלק מהמרכיבים של CPS כוללים תיעוד שיטות עבודה בהיבטי:
הנפקה
פרסום
אחסון בארכיון
שלילה
חידוש
על ידי פירוט נוהל ההנפקה, השלילה והחידוש, CPS מסייע לגופים לשפוט את המהימנות היחסית של רשות אישורים מסוימת.
רשויות אישורים

ברשות אישורים, ה־CPS צריך לנבוע ממדיניות האישורים של הארגון וניתן להפנות אליו באישורים שהונפקו.
רשת של אמון

מכיוון שאנשים פרטיים פועלים כמאשרים ברשת של אמון, לפעמים נעשה שימוש במסמכי CPS בודדים. לדוגמה, ב־PGP WoT, ה־CPS עשוי לציין שהישות המאשרת בדקה שתי צורות של מזהה ממשלתי חוקי לפני החתימה על המפתח הציבורי של אותו אדם.
חתימות דיגיטליות

בעת אימות חתימות דיגיטליות, כדאי לעיין ב־CPS כדי לקבוע מה המשמעות של הנפקת האישור על ידי הגורם המאשר.
הערות שוליים

↑  "Internet X.509 Public Key Infrastructure Certificate Policy and Certification Practices Framework". IETF. בנובמבר 2003. p. 15. RFC 3647. {{cite web}}:  (עזרה)
↑  American Bar Association Digital Signature Guidelines 1996, מסת"ב 1-57073-250-7 (section 1.8.1)
↑  "Creating Certificate Policies and Certificate Practice Statements".
↑  American Bar Association Digital Signature Guidelines 1996, מסת"ב 1-57073-250-7
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "הצהרת נוהג הסמכה".
המפלגה הלאומית הסקוטית

| --- | --- |

 מדינה:  סקוטלנד, בריטניה
 מנהיגים:  סטיבן פלין
 תקופת הפעילות:  1934–הווה (כ־90 שנה)
 אידאולוגיות:  לאומיות סקוטית עצמאות סקוטלנד סוציאל-דמוקרטיה לאומיות אזרחית
 מטה:  בית גורדון לאמב, אדינבורו, הממלכה המאוחדת
 מיקום במפה הפוליטית:  מרכז-שמאל
 ארגונים בינלאומיים:  הברית החופשית האירופית 
 צבעים רשמיים:  צהוב-שחור
 נציגויות בפרלמנטים
 בית הנבחרים הבריטי:  9 / 650(59 מושבים מוקצים לסקוטלנד)
 הפרלמנט הסקוטי:  62 / 129
 אתר אינטרנט
 
המפלגה הלאומית הסקוטית (באנגלית: Scottish National Party, גאלית סקוטית:  Pàrtaidh Nàiseanta na h-Alba, סקוטית: Scottis Naitional Pairtie, בקיצור: SNP) היא מפלגת מרכז-שמאל לאומית סקוטית הפועלת למען עצמאותה של סקוטלנד. מטרתה המוצהרת היא ”יצירת חברה צודקת, אכפתית ופעלתנית, באמצעות מיצוי הפוטנציאל המלא של סקוטלנד העצמאית כחלק מן הזרם המרכזי של אירופה המודרנית”. המפלגה הוקמה בשנת 1934 כאיחוד בין המפלגה הלאומית של סקוטלנד והמפלגה הסקוטית, ומיוצגת בפרלמנט מאז 1967. כיום המפלגה מיוצגת בפרלמנט הסקוטי עם 64 חברי פרלמנט (מתוך 129 בסה"כ), בפרלמנט הבריטי עם 47 חברי פרלמנט ובפרלמנט האירופאי עם שני חברי פרלמנט.
מנהיג המפלגה מ-2022 הוא סטיבן פלין. קודם לכן כיהנה בתפקיד ניקולה סטרג'ן ולפניה אלכס סלמונד, שכיהן כעשרים שנה ופרש עקב כישלון קמפיין העצמאות מבריטניה "כן סקוטלנד".
אידאולוגיה

פסקה זו אינה כוללת מקורות או הערות שוליים, ואף שהמידע בה כנראה אמין רצוי להוסיף לו מקורות. 
אנא שקלו לשפר את אמינות הפסקה באמצעות הבאת מקורות לדברים ושילובם בגוף הפסקה בצורת קישורים חיצוניים והערות שוליים.
המפלגה תומכת בנישואים חד מיניים, פירוז מנשק גרעיני, והורדת גיל ההצבעה ל-16.המדיניות הכלכלית של המפלגה היא מיגור העוני, דיור ציבורי, מיסוי אישי פרוגרסיבי, תוספת שכר לאחיות ולימודים אקדמיים בחינם.
עד שנות ה-60, המפלגה הייתה מפלגת מרכז ששמה דגש על ייצוג הלאומיות הסקוטית ולא על נושאים כלליים של שמאל וימין. בשנים שלאחר מכן החלה המפלגה לנטות לכיוון השמאל, והחלה להציג את עצמה כסוציאל-דמוקרטית. עד היום קיימים ויכוחים בתוך המפלגה על עקרונותיה: יש במפלגה קבוצות הטוענות שהמפלגה צריכה להיות מרכז מתון, ללא נטייה לשמאל או לימין; לעומת זאת, יש קבוצות הטוענות שהמפלגה צריכה להיות שמאלנית יותר ולהיות מפלגה סוציאליסטית מובהקת. בנושא עצמאות סקוטלנד קיימות בין פעילי המפלגה שתי גישות: הגישה ההדרגתית והגישה הרדיקלית. הנהגת המפלגה תומכת בגישה ההדרגתית, לפיה עצמאות סקוטלנד תושג בתהליך ארוך, על ידי העברה הדרגתית של סמכויות מהפרלמנט של הממלכה המאוחדת לפרלמנט הסקוטי. תומכי הגישה הרדיקלית, לעומת זאת, סבורים שהמפלגה צריכה להעמיד את עצמאות סקוטלנד כיעד ראשי ועיקרי, ולפעול להכרזת עצמאות בהקדם האפשרי.
הערות שוליים

↑  The new Scotland - מתוך אתר הבית של המפלגה
↑  אודות ה-SNP באתר הבית של המפלגה
1 2  Scottish National Party (SNP) | History, Policy, & Leader | Britannica, www.britannica.com, ‏2024-10-25 (באנגלית)
| --- | --- |
בקרת זהויות :  NLI: 987007314419305171  PLWABN: 9810682064605606  BIBSYS: 90524637  BnF: cb12433628h (data)  GND: 4053225-2  ISNI: 0000 0000 9524 1640  LCCN: n50047023  NKC: kn20090107044  NLA: 35887690  SUDOC: 033474117  UKPARL: wnvdA00Y  VIAF: 140362016   WorldCat (עם VIAF): 140362016 
ערך זה הוא קצרמרבנושא מפלגות ובנושא סקוטלנד. אתם מוזמנים לתרום לוויקיפדיה ו.
דיומרסי נדונגלה

דיומרסי נדונגלה (בצרפתית: Dieumerci Ndongala; נולד ב-14 ביוני 1991 בקינשסה) הוא כדורגלן קונגולזי המשחק בעמדת הקשר בקבוצת אפואל ניקוסיה ובקונגו הדמוקרטית.
קריירה

נדונגלה החל לשחק כדורגל בשנת 2000, בעודו בן 9, במחלקת הנוער של סטנדרד לייז' בה שיחק כ-11 שנים. בשנת 2011 עבר השחקן לג'אוניס אש מלוקסמבורג בה רשם 33 הופעות ליגה ו-7 שערים. לאחר כשנתיים נמכר נדונגלה למועדון לה לובייר מהליגה השלישית בבלגיה בה שיחק 26 משחקי ליגה וכבש 9 שערים. ב-2014 הצטרף השחקן לשורות שרלרואה מהליגה הבלגית הראשונה. ב-8 בפברואר 2014 רשם נדונגלה הופעת בכורה במדי הקבוצה בליגה, בהפסד 1–3 ללוקרן. ב-3 במאי 2014 כבש נדונגלה את שער הבכורה שלו בקבוצה, בהפסד 1–2 לקורטרייק. בקיץ 2015 היה שותף לניצחון הענק 2–9 בסיכום שני המשחקים על בית"ר ירושלים במוקדמות הליגה האירופית ואף כבש ובישל שער. בעונת 2015/2016 נבחר לשחקן העונה בקבוצה. בקיץ 2016 נמכר נדונגלה לגנט הבלגית. לאחר עונה חלשה בגנט, חתם נדונגלה לשנתיים במועדון נעוריו סטנדרד לייז'.
לאחר תקופה בראסינג גנק יצא לראשונה נדונגלה להשאלה בליגה שאינה הבלגית. הוא הושאל לחצי עונה לקסימפאשה הטורקית.
בקיץ 2020 חתם על חוזה חדש באפואל ניקוסיה הקפריסאית ביחד עם החלוץ הישראלי בן סהר ועם הקשר הישראלי עומר אצילי נגדו שיחק במוקדמות הליגה האירופית בקיץ 2015.
נבחרת לאומית

בשנת 2015 זומן נדונגלה לנבחרת קונגו, שם שיחקו חבריו לקבוצת שרלרואה, ניסקנס קבאנו ופראפיט מנדנדה.
מפרץ בוזארדס

מפרץ בוזארדס הממוקם בין חופי מסצ'וסטס בצפון, לאיי אליזבט בדרום, ובין קייפ קוד במזרח למצר רוד איילנד במערב.
מפרץ בוזארדס (באנגלית: Buzzards Bay)הוא מפרץ של האוקיינוס האטלנטי בצמוד למדינת מסצ'וסטס בארצות הברית. אורכו כ-45קילומטר ורוחבו כ-12 ק"מ. זהו יעד פופולרי לדיג, שייט ותיירות. מפרץ בּוּזָארְדְס נחשב לעיתים קרובות למקום השייט הטוב ביותר בחוף המזרחי, והוא מושווה לעיתים קרובות, מבחינת תנאי ההפלגה, למפרץ סן פרנסיסקו. מאז 1914, המפרץ מחובר למפרץ קייפ קוד(אנ') על ידי תעלת קייפ קוד. בשנת 1988, על פי חוק המים הנקיים(אנ'), הסוכנות להגנת הסביבה וממשל מסצ'וסטס הוסיפו את מפרץ בוזארדס לתוכנית הלאומית לשפכי נהרות(אנ'), והגדירוהו כ"שפך בעל משמעות לאומית", המאוים על ידי זיהום, פיתוח קרקע או שימוש יתר.
גבולות גאוגרפיים

מפרץ בוזארדס מוקף בדרומו באיי אליזבת(אנ'), במזרחו בקייפ קוד, ובצפונו וצפון מערבו בחופים הדרומיים(אנ') של מחוזות בריסטול(אנ') ופלימות'(אנ') של מדינת מסצ'וסטס. בדרום מערב, המפרץ מחובר למצר רוד איילנד. ניו בדפורד, מסצ'וסטס, שממוקמת לחופו הצפוני של המפרץ, היא עיר נמל בעל משמעות היסטורית; נמל ניו בדפורד(אנ'), היה נמל ציד הלווייתנים המצליח ביותר בעולם בתחילת ואמצע המאה ה-19, והוא נמל הדייג היצרני ביותר בארצות הברית מאז 2021.
היווצרות המפרץ האיים והמצרים סביב

היווצרות המפרץ, האיים והמֵצרים סביבו קשורים באותו תהליך. מדובר בשכבת הקרח של לורנטייד(אנ') שלפני כ-25,000 שנה התפשטה ל"שמיכה" של אלפי קילומטרים רבועים של קנדה וארצות הברית. הקצה הדרומי שלה הגיע בערך למקום בו שוכנים כיום מרתה'ס ויניארד, ננטקט, בלוק איילנד ולונג איילנד. עובי של קילומטר עד שני קילומטרים של שכבת הקרח נעה דרומה על פני הנוף הקדום, והביאה עימה סלעים גדולים, אבנים וחול שגרף. כשהקצה הדרומי שלו נמס, שוחררו כמויות אדירות של מי נמס ופסולת סלעית, ויצרו את מרתה'ס ויניארד, ננטקט, איי אליזבט והאיים האחרים. פני הים שהיו נמוכים בכ-122 מ' ממה שהוא היום, עלו שוב, והתפתח המפרץ וסביבות שפכים של נהרות שערוציהם נחרצו על ידי זיזים של הקרחון, וכן וחופים וביצות מלח.
היסטוריה

המפרץ נקרא לראשונה "התקווה של גוסנולד" (Gosnold's Hope) על ידי קפטן ברתולומיאו גוסנולד. השם המודרני ניתן ככל הנראה על ידי המתיישבים האירופאים הראשונים שראו ציפור גדולה ליד חופיה, שאותה כינו "בוזארד"(אנ'). הציפור הייתה למעשה עַיִט הַדָגִים. לאחר ירידה דרמטית במספרם עקב ריסוס ב-DDT, מתרבים כיום עיטי הדגים במספרים הולכים וגדלים, לאורך חופי המפרץ, הודות למאמצי שיקום בראשות קואליציית מפרץ בוזארדס ותושבי ווסטפורט(אנ') הוותיקים.
ההתמודדות הימית הראשונה של המהפכה האמריקאית - הקרב ליד פיירהייבן(אנ') - התרחשה במפרץ בוזארדס, כאשר פטריוטים אמריקאיים השתלטו על שתי ספינות מלחמה מסוג HMS-פלקון(אנ'), שתופעלו על ידי הבריטים. ב-14 במאי 1775, קפטן אמריקאי דניאל איגרי וקפטן נתנאל פופ מפיירהאבן(אנ') שפיקדו על sloop Success (40 טון, עם 30 אנשי צוות), השתלטו על שני כלי שיט שהופעלו על ידי הצוות הבריטי של קפטן ג'ון לינדזי, מפקד הצי המלכותי של HMS Falcon (14 תותחים, 110 איש). חבר הצוות קפטן נוח סטודארד(אנ') והאחרים לקחו את השבויים הימיים הראשונים של המלחמה, 13 אנשי צוות בריטיים; שניים נפצעו ואחד מת.
בשנת 1936, התרחשה במפרץ אחת מחמש התקפות כרישים קטלניות בלבד שתועדו בהיסטוריה של ניו אינגלנד.
אסון אקולוגי התרחש במפרץ ב-27 באפריל 2003. כאשר התרחשה דליפת נפט של 98,000 גלונים מדוברה, והרסה חלק ניכר מעסקי מאכלי הים והרגה ציפורים רבות.
ראו גם

גאוגרפיה של מצרים ומפרצים באזור לונג איילנד רבתי
ביאורים ביאורים

↑  מדובר בספינה HMS Falcon (1771) שמופיעה ברשימת הספינות בקישור.
↑  במהלך המאות ה-18 וה-19, sloop-of-war הייתה ספינת מלחמה של הצי המלכותי הבריטי עם סיפון תותחים יחיד שנשא עד 18 תותחים.
הערות שוליים

↑  Buzzards Bay Quick Facts, Buzzards Bay National Estuary Program
↑  The Environmental Protection Agency and the Massachusetts Executive Office of
Environmental Affairs, January 29, 1988, Buzzards BAY (joins) to the National Estuary Program, WayBack Machine, 2012/07/22
↑  #1 Commercial Fishing Port for 18 Consecutive Years, Port of New Bedford - Commercial Fishing
↑  Vineyard Sound, Falmouth Cape Code Massachusetts
↑  Charles Edward Banks, 1911, The History of Martha's Vineyard, Dukes County, Massachusetts: Town Annals,, G.H. Dean. pp. 3–9.(by Books.Google)
↑  Green, Eugene et al., 2006, Names of Cape Cod, Arcadia Press. p. 57 (by Amazon)
↑  Bay Health, Buzzards Bay Coalition
↑  Staff Writer, Coalition for Buzzards Bay Buzz: Creature Feature – The Osprey Heralds Spring, The Standard Times, June 6, 2008
↑  Episode 063: Buzzards Bay and Machias, American Revolution Podcast - A Chronological Journey through the Revolutionary War
↑  Derek W. Beck, The First Naval Skirmish of the Revolution, Journal of the American Revolution
↑  Michael Bonner, Every Documented Shark Attack in New England: From ‘man-eating monsters’ in 1751 to present, Mass Live, Aug. 15, 2019
↑  Kirk Moore, New $13 Million Settlement for 2003 Buzzards Bay Oil Spill, WorkBoat, October 23, 2017
| --- | --- |
בקרת זהויות :  NLI: 987007293391805171  LCCN: sh85018421  VIAF: 236827890   WorldCat (עם VIAF): 236827890
מתעסק

מתעסק הוא מושג הלכתי המתייחס לאדם העושה מעשה בלי כוונה לעשותו. המתעסק שונה מהשוגג, בכך שהשוגג מתכוון לעשות את המעשה, אך רק לא יודע שהוא אסור, או אינו צופה את תוצאות המעשה, בעוד המתעסק כלל אינו מתכוון לעשות את המעשה.
דינו של מתעסק זה שהוא פטור בכל האיסורים של התורה, ויש נידון אם הוא פטור וזה לא נקרא איסור בכלל או שיש כאן איסור בשוגג רק שהתורה פטרה אותו מקרבן. עיין שו"ת רעק"א סימן ח.
ההלכה דנה בחיוב המתעסק שהתכוון לעשות מעשה אסור ועשה מעשה אסור אחר, כגון שהתכוון לחתוך מחובר זה וחתך מחובר אחר. ההלכה קובעת שבאיסורי שבת הוא פטור מהחיובים  המוטלים על השוגג כיון שלא נתקיימה מחשבתו ואין זה מלאכת מחשבת, בעוד בתחומים אחרים, כמו איסורי מאכלות אסורים, הרי זה חייב.
מתעסק באיסורים שיש בהם הנאה

באופן כללי, ההלכה קובעת שהמתעסק פטור מעונש. אולם בעבירות שיש בהם הנאה, כמו מאכלות אסורות ועריות המתעסק חייב. יש המסבירים זאת בכך שבעבירות אלו עיקר האיסור היא ההנאה וללא קשר לדרך בה המעשה נעשה, העובר על האיסור נהנה. החזון איש חולק על הדברים וסובר שאין ההנאה עיקר האיסור, אלא שמכיוון שהאדם נהנה מהעבירה המעשה נחשב למעשה למרות שהוא נעשה בלא כוונה.
מתעסק בשבת

לפטור המתעסק מעונש נוסף בהלכות שבת נימוק נוסף, בכך שאיסור התורה על מלאכה בשבת נוגעת למלאכת מחשבת, כלומר מלאכה כזו הנעשית מתוך מחשבה והכרה, ולא מלאכה הנעשית בטעות או כתוצאה מפעולה לא מכוונת.
על כן, בהלכות שבת, לא רק אדם שאינו מתכוין למלאכה כלל נחשב מתעסק, אלא אף אדם שמתכוין למלאכה מסוימת המותרת בשבת, אך בטעות יצאה לו מלאכה אחרת האסורה בשבת נחשב למתעסק. דוגמה המובאת בגמרא היא אמרתו של רבא, שמי שהתכוין לחתוך חלק מפרי מסוים שכבר היה תלוש מהעץ ובטעות חתך פרי אחר שהיה מחובר לארץ, אינו חייב קרבן חטאת על מלאכת קוצר, מכיוון שאין זו מלאכת מחשבת.
עם זאת, העושה בשבת חבורה או פצע ללא כוונה אינו פטור כדין מתעסק, מכיוון שמקובל כי העושה חבורה חייב למרות שהיא לא מלאכת מחשבת, ולכן מקלקל או עושה מלאכה שגרם לפצע חייב חטאת אם הדבר נעשה בשוגג.
העושה מלאכה בהיסח הדעת, כגון המדליק אור בשבת כדרכו בחול מחוסר תשומת לב - אינו נחשב כמתעסק אלא כשוגג. אם נשען על הקיר ובלא דעת הדליק אור תוך כדי כך - זהו מתעסק.
מתעסק במצוות

באופן דומה לחילוק שבין עבירות שיש בהם הנאה לעבירות שאין בהם הנאה, קיים חילוק גם בין מצוות שיש בהם הנאה לכאלו שאין בהם הנאה, ולכן אדם שאוכל מצה בכפייה - יצא ידי חובתו. כמו כן, לפי מי שסובר שמצוות אינן צריכות כוונה, גם אדם שתוקע תקיעת שופר בראש השנה כדי לשיר - יצא ידי חובתו, למרות שהוא נחשב ל"מתעסק". האבני נזר מוסיף שמסיבה זו הלומד תורה יצא ידי מצוות תלמוד תורה גם אם הלימוד הוא לא לשם המצווה אלא לשם סיבה צדדית, מכיוון שהאדם נהנה בשעת הלימוד והתורה משמחת אותו.
רבי חיים סולובייצ'יק מסביר את פסקו של הרמב"ם, שפוסק כי למרות שהכוונה בתפילת שמונה עשרה מעכבת רק בברכת אבות, אם האדם אינו מכוין בשעת תפילתו כלל שהוא עומד לפני המלך, אין תפילתו נחשבת לתפילה כלל. ”ונראה דכוונה זו אינה מדין כוונה רק שהוא מעצם מעשה התפילה, ואם אין לבו פנוי ואינו רואה את עצמו שעומד לפני ה' ומתפלל אין זה מעשה תפילה, והרי הוא בכלל מתעסק דאין בו דין מעשה. ועל כן מעכבת כוונה זו בכל התפילה, דבמקום שהיה מתעסק דינו כלא התפלל כלל, וכאלו דילג מלות אלה”.
מתעסק חלקי

ישנה צורה מיוחדת של מתעסק, כאשר האדם ליקט את הדבר שאותו הוא התכוין ללקט מתחילה, אלא שבין כך ובין כך כשהושיט את ידו הוא שכח מה רצה, ובטעות חשב כי הוא צריך דבר אחר, אבל בטעות נשלחה ידו את הדבר שאליו שלח את ידו, כך שמצד אחד נעשתה כוונתו הראשונית, ומצד שני הפעולה עצמה הייתה ללא מחשבה. רבי אליעזר סובר שמכיוון שנעשתה כוונתו, אין הוא נקרא מתעסק, אך רבי יהושע סבור שגם אז הוא פטור מכיוון שלא נעשתה מחשבתו, ורק באופן ששני הדברים, זה שטעה בו וזו שהתכוין לכך היו מאותו מין ממש, אין טעותו נחשבת לטעות כלל, מכיוון שלמעשה לא טעה ממחשבתו הראשונית, שכן אין חילוק בין פרי זה לפרי אחר.
הערות שוליים

↑  כריתות י"ט ע"ב.
↑  ברכת שמואל קידושין סימן כ'.
↑  במסכת הוריות.
↑  כריתות י"ט ע"ב.
↑  תוספות בכתובות ה' ע"ב בד"ה "את"ל".
↑  מסכת ראש השנה, כ"ח ע"א.
↑  הקדמה לאגלי טל.
↑  חידושי רבנו חיים הלוי הלכות תפילה.
↑  כריתות י"ט ע"ב.
| הלכות ואיסורי שבת |
| --- | --- | --- |
| כללים | מזיד עם התראה • מזיד • שוגג • דבר שאינו מתכוון • פסיק רישא • מלאכה שאינה צריכה לגופה • מלאכת מחשבת • שניים שעשאוה • שינוי • גרמא בשבת • מקלקל • מתעסק • חצי שיעור • מסייע אין בו ממש • פיקוח נפש דוחה שבת. |  |
| מוקצה | מוקצה מחמת גופו • מוקצה מחמת איסור • מוקצה מחמת חסרון כיס • מוקצה מחמת מיאוס • מוקצה מחמת מצווה • כלי שמלאכתו לאיסור • ביטול כלי מהיכנו • בסיס לדבר האסור • נולד • טלטול על ידי דבר אחר • מיגו דאתקצאי • גרף של רעי |  |
| שבות | שבות דשבות • אמירה לנוכרי • עובדין דחול • מראית עין • ממצוא חפצך • ודבר דבר • הכנה משבת לחול • טרחא יתירה • מקח וממכר בשבת • שכר שבת • שטרי הדיוטות • מוליד • רחיצה בשבת • רדיית הפת • גזירת סנדל המסומר |  |
| עונשים | סקילה • כרת • קורבן חטאת • מלקות • מעשה שבת |  |
| שונות | מחמר • תחום שבת • שביתת כלים • שביתת בהמתו |  |
| מלאכות שבת | מלאכות שבת |  |
| צביעת יריעות המשכן | זורע • חורש • קוצר • מעמר • דש • זורה • בורר • טוחן • מרקד • לש • מבשל |  |
| הכנת היריעות | גוזז • מלבן • מנפץ • צובע • טווה • מיסך • שתי בתי נירין • אורג • פוצע • קושר • מתיר • תופר • קורע |  |
| הכנת כיסויי עורות | צד • שוחט • מפשיט • מעבד • ממחק • משרטט • מחתך |  |
| הקמת המשכן | כותב • מוחק • בונה • סותר • מכבה • מבעיר • מכה בפטיש • הוצאה מרשות לרשות |  |
| תולדות מלאכות שבת | מפרק • השקיה • הגבנה • חליבה בשבת |  |
| הלכות עירובין | הלכות עירובין |  |
| רשויות השבת | רשות הרבים • רשות היחיד • כרמלית • מקום פטור • (מדרבנן: קרפף יותר מבית סאתיים שלא הוקף לדירה) |  |
| המלאכה והאיסורים | עקירה והנחה • הוצאה מרשות לרשות • טלטול ארבע אמות ברשות הרבים • איסור טלטול בין רשויות היחיד • איסור טלטול בין רשויות היחיד |  |
| תיקוני החצר והמבוי | עירוב (על ידי צורת הפתח, לחי או קורה) • תיקון חצרות ומבואות • עירוב חצירות • שיתוף מבואות • פסי ביראות • ביטול רשות • חילוק רשויות |  |
המזרחי (מפלגה)

| --- | --- |

 מדינה:  ישראל 
 מנהיגים:  יצחק יעקב ריינס  יהודה לייב פישמן מימון  דוד צבי פנקס  מרדכי נורוק 
 תקופת הפעילות:  1902–1956 (כ־54 שנים) 
 אפיון:  מפלגה דתית לאומית
 אידאולוגיות:  ציונות דתית 
 כנסות:  מועצת המדינה הזמנית, 1, 2, 3
 ממשלות:  הממשלה הזמנית, 1, 2, 3
 אותיות:  ב
 שיא כוחה:  4 מנדטים (הכנסת הראשונה)
 נוצרה מתוך:  תנועת המזרחי
 התמזגה לתוך:  החזית הדתית המאוחדת, מפד"ל
 ארגונים בינלאומיים:  החזית הדתית המאוחדת, מפד"ל 
 
המזרחי (פירושו - מרכז רוחני) הייתה תנועה פוליטית ומפלגה בישראל, והיא אחת ממפלגות אבותיה של מפלגת הבית היהודי.